Covid-19: Jongste statistiek bekendgemaak | Maroela Media
Covid-19: Jongste statistiek bekendgemaak
Zweli Mkhize, die minister van gesondheid, het Woensdagaand die jongste Covid-19-statistiek vir Suid-Afrika bekendgemaak.
Minstens 5 350 gevalle is tot dusver in die land bevestig, 'n toename van 354 gevalle sedert Dinsdag. Dit is die hoogste toename in 'n 24 uur-siklus en verteenwoordig 'n 73% toename in vergelyking met die vorige dag.
Altesaam 197 127 toetse is tot dusver gedoen, waarvan 11 630 toetse die afgelope 24 uur gedoen is. Dit is ook die hoogste getal toetse wat in 'n 24 uur-periode gedoen is en verteenwoordig 'n toename van 66% sedert die vorige dag.
Nog 10 persone het gesterf en dit bring die algehele dodetal op 103 te staan. Die 10 sterftes is in Gauteng, die Wes-Kaap, KwaZulu-Natal en die Oos-Kaap aangemeld.
Mkhize het gesê weens die hoë getal gevalle in die Wes-Kaap, sal bykomende ondersteuning na die provinsie ontplooi word. Bykomende personeel en 30 Kubaanse dokters sal in die provinsies ontplooi word.
Oos-Kaap – 630
Vrystaat – 113
Noordwes – 29
Noord-Kaap – 17
Wes-Kaap – 2 135
Afsondering: 'Vlak 4 verskil kwalik van vlak 5' meen ontleders
Vlak 4: Dán mag jy gaan draf, maar steeds geen sigarette nie
Kan ons die aantal toetse sien wat die Wes Kaap gedoen het. Glo glad nie NW en Limpopo se syfers nie
So die groot styging sal eers deurkom as die toetse van gister deur gewerk is.
Gaan iemand iets doen aan die haglike toestande waarin die 60 SA,NERS in Limpopo "aangehou " word? Dit was op 144 gisteraand maar ek kry nerens weer fotos daarvan nie . Die plek is gedeeltelik afgebrand , vullis is sker jare laas verwyder , tiolette lyk soos varkhokke, die kos lyk my het wurms in , die personeel dra geen beskermingsklere nie . Een man het gese hy kry liewers die virus as om daar te bly . Ek sal graag wil weet aan wie behoort die stuk gemors en wie het toestemming gegee dat dit as kwarantyn gebruik word… Lees meer »
Die feit dat duisende toetse reeds getoets is beteken glad nie dat dit die toename in die infeksies gaan stuit nie. Indien n persoon reeds getoets is en virusvry is, kan hy enige tyd die infeksie opdoen. In ag genome hoe groot die infeksies in ander lande voorkom en die sterfte syfer astronomies hoog is, wag daar n groot stryd vir SA en sal ons dit nie vryspring nie.